

REPUBLIKA HRVATSKA

OPĆINSKO DRŽAVNO ODVJETNIŠTVO

U SLAVONSKOM BRODU

Slavonski Brod, Trg pobjede 2

Broj: P-28/2023-6

Slavonski Brod, 5. listopad 2023.

BG/BG

Temeljem članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj: 78/17 i 89/19 - dalje: Uredba) za prijam u državnu službu na neodređeno vrijeme na radno mjesto državnoodvjetnički savjetnik- 1 izvršitelj/ica u Općinsko državno odvjetništvo u Slavonskom Brodu, objavljuje se

OBAVIJEST

I Opis poslova radnog mjesta državnoodvjetničkog savjetnika

Državnoodvjetnički savjetnik pomaže državnom odvjetniku ili njegovu zamjeniku u radu, izrađuje nacrte odluka i drugih podnesaka, uzima na zapisnik izjave građana, prijave te obavlja samostalno ili pod nadzorom i po uputama državnog odvjetnika ili njegova zamjenika druge stručne poslove predviđene zakonom ili propisima na osnovu zakona ili Godišnjeg rasporeda poslova.

II Podaci o plaći radnog mjesta

Plaću službenika čini umnožak osnovice za izračun plaće i koeficijenata složenosti poslova radnog mjesta, uvećan za 0,5 % za svaku navršenu godinu radnog staža. Temeljem odredbe članka 144. st. 1. točke a) i b) Zakona o državnim službenicima, na plaće državnih službenika i namještenika primjenjuju se odredbe članaka 108. – 112. Zakona o državnim službenicima i namještenicima (NN 27/01), te članak 10. podstavka d) točka 8. Uredbe o nazivima radnih mjesta i koeficijentima složenosti poslova u državnoj službi (Narodne novine broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19, 73/19, 63/21, 13/22, 139/22, 26/23 I 87/23).

III Pravni izvori za pripremanje kandidata za testiranje

-Zakon o državnom odvjetništvu (Narodne novine, broj: 67/18, 21/22),

-Poslovnik državnog odvjetništva (Narodne novine, broj: 128/19),

-Kazneni zakon (Narodne novine, broj 125/11, 144/12, 56/15, 61/15, 101/17, 118/18, 126/19, 84/21 i 114/22),

-Zakon o kaznenom postupku (Narodne novine, broj 152/08, 76/09, 80/11, 91/12, 143/12, 56/13, 145/13, 152/14, 70/17, 126/19 i 80/22).

IV Sadržaj i način testiranja

Postupak testiranja provodi Komisija za provedbu javnog natječaja (u daljnjem tekstu: Komisija).

Provjera znanja, sposobnosti i vještina kandidata te rezultata u dosadašnjem radu

utvrđuje se putem testiranja i razgovora Komisije s kandidatima.

Pisani dio testiranja kandidata sastoji se od pisane provjere znanja o organizaciji i načinu rada u državnom odvjetništvu, odnosno provjere mjerodavnih zakonskih odredbi u ukupnom trajanju od 20 minuta - bez mogućnosti korištenja literature (prvi dio testiranja).Kako bi imali mogućnost pristupiti drugom dijelu testiranja kandidati moraju ostvariti najmanje 5 bodova u prvom dijelu testiranja.

Kandidati koji su ostvarili najbolje rezultate u prvom dijelu testiranja, i to 15 kandidata upućuju se u drugi dio testiranja. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvom dijelu testiranja. Svi kandidati koji dijele 15. mjesto u prvom dijelu testiranja pozvat će se u drugi dio testiranja.

Drugi dio testiranja sastoji se od izrade državnoodvjetničke odluke uz mogućnost korištenja zakonskih tekstova koje su kandidati dužni ponijeti sa sobom u trajanju od 30 minuta. Drugi dio testiranja boduje se dodjeljivanjem bodova u rasponu od 0 do 10.

Testiranju mogu pristupiti samo oni kandidati koji pravovremeno dođu u zakazani dan i vrijeme te prije testiranja dokažu identitet osobnom iskaznicom ili drugom važećom identifikacijskom ispravom. Smatra se da je kandidat povukao svoju prijavu na javni natječaj ukoliko nije pristupio testiranju te se više neće smatrati kandidatom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima te koristiti mobitel ili druga komunikacijska sredstva. Također, kandidatima nije dozvoljeno koristiti se zakonima, drugom literaturom ili bilješkama (osim prilikom izrade državnoodvjetničke odluke). Zbog povrede navedenih pravila kandidat će biti udaljen s provjere znanja, dok postignuti rezultat Komisija neće priznati niti ocijeniti.

Nakon provedbe prva dva dijela testiranja, na razgovor s Komisijom bit će pozvano 10 kandidata koji su ostvarili ukupno najviše bodova u prvom i drugom dijelu testiranja, koje će biti vrednovano bodovima od 0 do 10, a smatra se da je kandidat zadovoljio na testiranju ako je za svaki dio provedene provjere dobio najmanje 5 bodova. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Raspored održavanja razgovora s Komisijom bit će utvrđen po završetku pisanog dijela testiranja, time da će kandidati biti obaviješteni o rezultatima testiranja i rasporedu održavanja razgovora s Komisijom.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad te rezultate ostvarene u njihovom dosadašnjem radu, dok će se rezultati intervjua vrednovati bodovima od 0 do 10, a smatra se da je kandidat zadovoljio na intervjuu ako je dobio najmanje 5 bodova.

Nakon završetka testiranja i razgovora, Komisija će utvrditi rang listu prema ukupnom broju ostvarenih bodova na testiranju i intervjuu, te će izraditi izvješće o provedenom testiranju i sukladno utvrđenim rezultatima čelniku tijela predložiti kandidate za prijam.

Za najboljeg kandidata Općinsko državno odvjetništvo u Slavonskom Brodu, sukladno odredbi članka 122. stavak 3. Zakona o državnom odvjetništvu (Narodne novine broj: 67/18), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.

Na službenoj web-stranici Državnog odvjetništva Republike Hrvatske [www.dorh.hr](http://www.dorh.hr) i web-stranici Ministarstva pravosuđa i uprave <https://mpu.gov.hr> objavit će se mjesto i vrijeme održavanja testiranja najmanje pet dana prije održavanja testiranja.

KOMISIJA ZA PROVEDBU NATJEČAJA